เปิดโผรายชื่อ 21 หุ้นเข้าคำนวณ FTSE SET Index Seriesรอบใหม่
เผยแล้ว! 21 หุ้นเข้าคำนวณ FTSE SET Index Series รอบใหม่ มีผล 21 มิ.ย.60
5 มิ.ย. 2560

ตลาดหลักทรัพย์แห่งประเทศไทย และฟุตซี่ รัสเซล (FTSE Russell) ประกาศผลการทบทวนรายชื่อหลักทรัพย์ชุดใหม่ที่จะใช้ในการคำนวณ FTSE SET Index Series มีผลวันที่ 19 มิ.ย.60 เป็นต้นไป โดยดัชนี FTSE SET Large Cap Index ไม่มีการเปลี่ยนแปลงรายชื่อ
ส่วนดัชนี FTSE SET Mid Cap Index มี 6 หลักทรัพย์ใหม่ที่เข้าร่วมคำนวณ ได้แก่ บริษัท บ้านปู เพาเวอร์ จำกัด (มหาชน) หรือ BPP,บริษัท พลังงานบริสุทธิ์ จำกัด (มหาชน) หรือ EA, บริษัท น้ำตาลขอนแก่น จำกัด (มหาชน) หรือ KSL, บริษัท ทีพีไอ โพลีน เพาเวอร์ จำกัด (มหาชน) หรือ TPIPP, บริษัท วีนิไทย จำกัด (มหาชน) หรือ VNT และบริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP
สำหรับ ดัชนี FTSE SET Shariah Index มี 15 หลักทรัพย์ใหม่ที่เข้าร่วมคำนวณ ได้แก่ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท บีซีพีจี จำกัด (มหาชน) หรือ BCPG, บริษัท บ้านปู เพาเวอร์ จำกัด (มหาชน) หรือ BPP, บริษัท เชียงใหม่รามธุรกิจการแพทย์ จำกัด (มหาชน) หรือ CMR, บริษัท จรุงไทยไวร์แอนด์เคเบิ้ล จำกัด (มหาชน) หรือ CTW
รวมทั้งบริษัท ลานนารีซอร์สเซส จำกัด (มหาชน) หรือ LANNA, บริษัท มาสเตอร์ แอด จำกัด (มหาชน) หรือ MACO, บริษัท เนาวรัตน์พัฒนาการ จำกัด (มหาชน) หรือ NWR, บริษัท ออริจิ้น พร็อพเพอร์ตี้ จำกัด (มหาชน) หรือ ORI, บริษัท ไพลอน จำกัด (มหาชน) หรือ PYLON, บริษัท เอสซีไอ อีเลคตริค จำกัด (มหาชน) หรือ SCI
พร้อมด้วยบริษัท สหกลอิควิปเมนท์ จำกัด (มหาชน) หรือ SQ, บริษัท ที.เค.เอส. เทคโนโลยี จำกัด (มหาชน) หรือ TKS, บริษัท ไทยนิปปอนรับเบอร์อินดัสตรี้ จำกัด (มหาชน) หรือ TNR และ บริษัท ยูไนเต็ด เปเปอร์ จำกัด (มหาชน) หรือ UTP
ทั้งนี้ การทบทวนหลักทรัพย์ที่ใช้ในการคำนวณดัชนีชุด FTSE SET Index Series จัดทำขึ้นปีละ 2 ครั้ง ตามหลักเกณฑ์ที่มีการกำหนดไว้เป็นการล่วงหน้า โดยการเปลี่ยนแปลงหลักทรัพย์ที่ใช้ในการคำนวณดัชนีต่างๆ ในครั้งนี้ จะมีผลตั้งแต่วันที่ 19 มิ.ย.60 และกำหนดทบทวนรายชื่อหลักทรัพย์ครั้งต่อไปในธ.ค.60